Ìwọ ọkùnrin alágbára, nígbà ti èmi àti ẹ̀gbọ́n mi di àjẹ́ tán a fi ojú ènìyàn rí ǹkan, nítorí a pa kékeré jẹ, a pa àgbàlagbà jẹ, a sipa ènìyàn pàtàkì ni àwùjọ. Nígbẹ̀hìn, ọ̀ràn yìí bí Ọlọ́run Ọba nínú, nítorí bí ó tilẹ̀ jẹ́ pé àwọn ọmọ aráyé hùwà òmùgọ̀ ṣaájú rí, àwa náà tún ti hùwà ìlábùrù baba ọ̀bọ. Nígbà tí ó sì di òwúrọ̀ ọjọ́ kan báyìí, ògbólógbòó àjẹ́ kan dí wa mọ́ ilé, bẹ́ẹ̀ ni eléyìíní gbóna ju àwa lọ, ẹ̀dá burúkú náà bá wa fi ìjà pa ẹẹ́ta, ó lé wa kúrò nínú ilé a si sáré dé Igbó Olódùmarè koko. N kò gbàgbé ọ̀ràn yìí títí ọjọ́ ayé mi nítorí bíkò bá si eléyìí náà ńkọ́, èmi ìbá ti rí ọkùnrin tí ó máa fẹ́ mi. Nítorí èyí, mo bẹ̀ ọ́ gidigidi, ìwọ arẹwà ọkùnrin, má ṣe rò mi si alábùkù nípa ìbéèrè ti n ó ṣe. Mo fẹ kí o rántí pé àṣà burúkú àwọn ọmọ ènìyàn kò fún obìnrin ni àyè àti yan ọkọ tí ọkàn rẹ̀ fẹ́, àwọn ọkùnrin ni ó ní àyè àti kọ́ wí fún obìnrin wí pé kí ó fẹ́ àwọn. Bi ọkùnrin kan wu obìnrin láti fẹ́ àti sọ ọ́ jade lẹ́nu á di ìṣòro fún obìnrin. Àṣà àwọn ọmọ ènìyàn yí ń fi ìyà jẹ apá kan nínú àwọn ọmọ ènìyàn bẹ́l ni bi ọkùnrin ri ejò bí obìnrin pa ejò, bí ejò kò bá ti lọ kò lòdì ssi òfin. Mo fẹ́ kí ó yé ọ kedere pé bí ọkùnrin bá wu obìnrin bí obìnrin náà bá si fi ifẹ́ yìí han si ọkùnrin eléyìínì kò lòdì si òfin. Aláìmòye ènìyàn wi pe onífẹ̀ẹ́kúfẹ̀ẹ́ni obìnrin tí ó tìkara rẹ̀ fẹ́ ọkùnrin bẹ́ẹ̀ ni kí obìnrin tóó ṣe irú èyí, iná ìfẹ́ ọkàn rẹ̀ a máa lágbára ju iná ìléru. Láìṣe àníàní, ìwọ alágbára ọkùnrin, ìwọ kò si láarin àwọn aláìmoye. O wù mí gidigidi, mo fẹ́ kí o jẹ́ baálé mi, mo fẹ́ kí á jọ máa wọlé, kí á jọ máa jáde.
Iwo okunrin alagbara, nigba ti emi ati egbon mi di aje tan a fi oju eniyan ri nkan, nitori a pa kekere je, a pa agbalagba je, a sipa eniyan pataki ni awujo. Nigbehin, oran yii bi Olorun Oba ninu, nitori bi o tile je pe awon omo araye huwa omugo saaju ri, awa naa tun ti huwa ilaburu baba obo. Nigba ti o si di owuro ojo kan bayii, ogbologboo aje kan di wa mo ile, bee ni eleyiini gbona ju awa lo, eda buruku naa ba wa fi ija pa eeta, o le wa kuro ninu ile a si sare de Igbo Olodumare koko. N ko gbagbe oran yii titi ojo aye mi nitori biko ba si eleyii naa nko, emi iba ti ri okunrin ti o maa fe mi. Nitori eyi, mo be o gidigidi, iwo arewa okunrin, ma se ro mi si alabuku nipa ibeere ti n o se. Mo fe ki o ranti pe asa buruku awon omo eniyan ko fun obinrin ni aye ati yan oko ti okan re fe, awon okunrin ni o ni aye ati ko wi fun obinrin wi pe ki o fe awon. Bi okunrin kan wu obinrin lati fe ati so o jade lenu a di isoro fun obinrin. Asa awon omo eniyan yi n fi iya je apa kan ninu awon omo eniyan bel ni bi okunrin ri ejo bi obinrin pa ejo, bi ejo ko ba ti lo ko lodi ssi ofin. Mo fe ki o ye o kedere pe bi okunrin ba wu obinrin bi obinrin naa ba si fi ife yii han si okunrin eleyiini ko lodi si ofin. Alaimoye eniyan wi pe onifeekufeeni obinrin ti o tikara re fe okunrin bee ni ki obinrin too se iru eyi, ina ife okan re a maa lagbara ju ina ileru. Laise aniani, iwo alagbara okunrin, iwo ko si laarin awon alaimoye. O wu mi gidigidi, mo fe ki o je baale mi, mo fe ki a jo maa wole, ki a jo maa jade.